**Csongrád Város Polgármesterétől**

Száma: Fjl/95-3/2024. **M**

Témafelelős: Forgó M.

**ELŐTERJESZTÉS**

**Csongrád Városi Önkormányzat képviselő testülete**

**2024. május 23-i ülésére**

Tárgy: A Csongrád, Orgona utca 2. 4. em. 14. szám alatti lakás értékesítésének visszavonása

Tisztelt Képviselő testület!

Csongrád Városi Önkormányzat 81/2024.(I.25.) önkormányzati határozatával döntött – a korábban már két alkalommal sikertelenül meghirdetett – 6640 Csongrád, Orgona utca 2. 4. em. 14. szám alatti társasházi lakás nyílt árverés útján történő értékesítésének 16.000.000 Ft legalacsonyabb eladási áron történő tovább folytatásáról.

A Polgármesteri Hivatal Fejlesztési és Üzemeltetési Irodája ismét meghirdette eladásra az ingatlant, azonban érdeklődés továbbra sem volt.

A Tigrisek Csongrádi Kézilabda SE elnöke azzal a kéréssel fordult önkormányzatunkhoz, hogy új edzőjük, Penszki László részére biztosítsunk közérdekű bérlakást lakhatásának megoldása érdekében.

„A lakások és helyiségek bérletéről és elidegenítéséről” szóló 23/2015.(X.27.)önkormányzati rendelet 13. § (2) bekezdése a képviselő testületet felhatalmazza arra, hogy az önkormányzat közigazgatási területén dolgozó, jelentős közérdekű tevékenységet ellátó személy részére a pályázat útján bérbe adható lakások közül, pályázati eljárás nélkül adhat bérbe lakásokat.

Tekintettel arra, hogy a tárgyi lakás értékesítése sikertelen volt, javasolom a 6640 Csongrád, Orgona utca 2. 4. em. 14. sz. alatti lakás értékesítésre történő kijelölésének visszavonását, és a korábban szociális bérlakásként hasznosított lakás közérdekű bérlakássá nyilvánítását, valamint a lakás bérbeadását Penszki László, a Tigrisek CSKSE edzője részére.

Kérem az előterjesztés megtárgyalását, és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „A Csongrád, Orgona utca 2. 4. em. 14. szám alatti lakás értékesítésének visszavonása” tárgyú előterjesztést, és az alábbi döntést hozza.

A képviselő testület a6640 Csongrád, Orgona utca 2. 4. em. 14. sz. alatti lakás értékesítésre történő kijelölését visszavonja, és a korábban szociális bérlakásként hasznosított lakást közérdekű bérlakássá nyilvánítja, egyúttal a lakás bérbeadásáról dönt Penszki László, a Tigrisek CSKSE edzője részére.

A Képviselő testület felkéri a polgármestert a lakásbérleti szerződés megkötésére.

Felelős: Bedő Tamás polgármester

Határidő: azonnal

Csongrád, 2024. május 15.

Bedő Tamás

polgármester